ROMÂNIA

 JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind exprimarea acordului pentru prima înscriere în Cartea Funciară a unui imobil- teren, precum și atestarea acestuia la domeniul public al municipiului Lugoj**

Consiliul Local al Municipiului Lugoj;

Ținând cont de referatul Direcției urbanism-mediu – Compartimentul urbanism, amenajarea teritoriului și protejarea monumentelor istorice nr. 16/126731/(RU)126732 din 13.12.2024;

Având în vedere referatul nr. 16/127183/(RU)127184 din 16.12.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 254 din 13.12.2024 privind exprimarea acordului pentru prima înscriere în Cartea Funciară a unui imobil- teren, precum și atestarea acestuia la domeniul public al municipiului Lugoj;

Luând în considerare raportul de specialitate nr. 16/127603/(RU)127604 din 17.12.2024 întocmit de Arhitect Șef;

Luând în considerare avizul nr. 125 din 20.12.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Luând în considerare documentația tehnică de intabulare a imobilului – teren, situat în intravilanul municipiului Lugoj, întocmită de TOPOCAD S.R.L, înregistrat în evidențele instituției noastre sub nr. 16/126666/(RU)126695 din 13.12.2024;

Având în vedere art. 5 lit. c) și art. 8 din O.G. nr. 43/1997 privind regimul drumurilor, republicată, cu modificările și completările ulterioare;

În conformitate cu art. 4 alin. (2)–(4) și art. 5 alin. (1) din Legea nr. 18/1991 privind fondul funciar, republicată, cu modificările și completările ulterioare;

Luând în considerare art. 1 alin. (4), art. 24 alin. (1) şi (3), art. 27 alin. (1), art. 28 alin. (6) și art. 41 alin. (5) din Legea nr. 7/1996 a cadastrului şi publicităţii imobiliare, republicată, cu modificările şi completările ulterioare;

Văzând prevederile art. 18 lit. b) și art. 153 alin. (4) din Regulamentul de recepţie şi înscriere în evidenţele de cadastru şi carte funciară,aprobat prin Ordinul nr. 600/2023 al directorului general al Agenției Naționale de Cadastru și Publicitate Imobiliară;

Având în vedere dispozițiile art. 554 și art. 888 din Legea nr. 287/2009 privind Codul Civil, republicată, cu modificările și completările ulterioare;

În conformitate cu art. 87 alin. (5), art. 129 alin. (2) lit. c), art. 136, art. 139 alin. (3) lit. g), art. 286 alin. (4) și art. 287 lit. b) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul dispoziţiilor art. 196 alin. (1) lit. a) şi art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** - Se însușește documentația tehnică de intabulare a unui teren situat în intravilanul municipiului Lugoj, întocmită de TOPOCAD S.R.L., anexa nr. 1 a prezentei hotărâri.

 **Art.2. -** Se exprimă acordul pentru prima înscriere în Cartea Funciară a imobilului – teren, situat în intravilanul Municipiului Lugoj, având categoria de folosință drum, în suprafață de 1.064 m.p., identificat în anexa nr. 2 a prezentei hotărâri.

**Art.3.** - Se atestă apartenența la domeniul public al municipiului Lugoj a imobilului – teren, situat în intravilanul municipiului Lugoj, prevăzut în anexa nr. 2 a prezentei hotărâri.

**Art.4.** - Îndeplinirea prevederilor prezentei hotărâri se încredinţează Direcției urbanism-mediu.

**Art.5. -** Prezenta hotărâre se comunică:

* Instituţiei Prefectului, Judeţul Timiş;
* Primarului Municipiului Lugoj;
* Direcţiei juridice;
* Direcției urbanism-mediu;
* Comisiei speciale pentru întocmirea și actualizarea inventarului bunurilor care alcătuiesc domeniul public al municipiului Lugoj;
* TOPOCAD S.R.L;
* Biroului de Cadastru şi Publicitate Imobiliară;
* Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Marius-Cornel Baboniu SECRETARUL GENERAL AL MUNICIPIULUI

 Dan Ciucu

 **Nr. 239 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |